**Vedtekter**

**org.nr.995197146**

**Vedtatt 12.05.16**

**§1 Navn**

Foreningens navn er Sandøya Montessoriskole, heretter kalt skolen.

**§2 Formål**

Foreningen Sandøya Montessoriskole eier og driver skole på Sandøya i Porsgrunn kommune

under navnet Sandøya Montessoriskole. Skolen skal gjennom sitt virke videreføre

skoletradisjonen på Sandøya, være en ressurs i nærmiljøet og ta i bruk de kultur- og

naturressurser som er i nærmiljøet. Skolen skal arbeide aktivt for å skape god læring og et

godt læremiljø, med bevissthet rundt det å være en skjærgårdskole. Skolen skal stimulere til

respekt, toleranse og mellommenneskelig forståelse.

**§3 Pedagogisk retning og organisasjon**

Skolen skal være en grunnskole og drives i samsvar med Lov om private skolar med rett til

statstilskot (privatskoleloven). Skolen drives etter montessoripedagogikk og legger Norsk

Montessorisforbunds godkjente læreplan til grunn for sin undervisning.

Skolen skal være medlem av Norsk Montessoriforbund.

**§4 Medlemmer**

Som foresatt til innskrevne barn i skolen er man medlem av foreningen Sandøya

Montessoriskole og i tillegg medlem av Sandøya Montessoriforening.

**§5 Økonomi**

Skolen skal til enhver tid ha forsvarlig økonomi. Målsetningen er å drive uten plassbetaling,

eller med lavest mulig sats. Dersom man i budsjettarbeidet og i prognoser ser at det vil være

vanskelig unngå plassbetaling, skal betaling iverksettes så tidlig som mulig slik at man

solidarisk holder denne på et lavest mulig nivå.

Eventuelle skolepenger reguleres i henhold til privatskoleloven og den økonomiske

situasjonen som til en hver tid er gjeldende etter opptak.

**§6 Styret**

Skolens styre fungerer som skolens øverste organ mellom årsmøtene og er et kontrollorgan

for skolen. Skolestyrets oppgaver er gitt av privatskoleloven § 5-2.

Styret skal bestå av fire til seks faste medlemmer og ett varamedlem. Andre har møterett i styret etter privatskoleloven §5-1.

Styrets faste medlemmer velges av årsmøtet, og velges for 2 år av gangen, hvor halve styret er på valg hvert år. Sammensetningen i styret skal være slik at begge kjønn er representert i styret.

Valgkomiteen innstiller leder og nestleder på årsmøte

Styrets arbeid ledes av styreleder. I styreleders fravær leder nestleder styremøtene. Hvis verken styreleder eller nestleder deltar på et styremøte, velger styret en møteleder.

Styret er beslutningsdyktig dersom mer enn tre fjerdedeler av de faste medlemmene er tilstede.

Bare styrets faste medlemmer har stemmerett i styremøtet. Styret fatter vedtak med alminnelig flertall, men skal ha som mål å komme frem til enighet om vedtak. Ved stemmelikhet har møteleder dobbeltstemme.

**§7 Signaturer**

Styret i fellesskap tegner for virksomheten og kan gi styremedlemmer, daglig leder eller

navngitte ansatte spesifikk rett til å tegne for skolen. Styret kan meddele prokura.

**§8 Ansettelser, oppsigelser og personalansvar**

Styret ansetter daglig leder (rektor) og har personalansvar for daglig leder (rektor). Øvrige

ansettelser ivaretas av daglig leder, som også har ansvar for oppfølging av ansatte og

organisasjonen.

Oppsigelser behandles av styret etter innstilling fra daglig leder.

**§9 Årsmøte**

Alle medlemmer har adgang til årsmøtet.

Ordinært årsmøte avholdes hvert år innen utgangen av april måned, etter innskrivning av nye

elever etter gjeldende inntaksreglement. Innkalling til årsmøtet skal være gjort tilgjengelig for

alle medlemmer senest to uker før møtet skal holdes. Innkallingen skal bestemt angi de saker

som skal behandles, og sendes ut av styrets leder.

Forslag fra medlemmer må, for å komme med på innkallingen til behandling på årsmøtet,

være meldt skriftlig til styret innen den frist styret setter. Forslag som fremmes senere enn

fristen, kan ikke behandles med mindre samtlige medlemmer på årsmøtet samtykker.

Årsmøtet ledes av styrets leder dersom ikke annen møteleder velges.

På det ordinære årsmøtet skal det behandles:

1. Godkjenning av innkalling

2. Valg av møteleder og referent

3. Valg av to medlemmer til å underskrive protokollen

4. Opptelling av stemmeberettigede og fullmakter

5. Godkjenning av styrets årsberetning, inkludert framleggelse av regnskap, revisors

beretning.

6. Saker som i henhold til lov eller vedtekt hører inn under årsmøtet

7. Valg av styreleder (for ett år), styremedlemmer (for to år) og revisor (for ett år)

8. Valg av valgkomite bestående av 2 personer

9. Orienteringssaker, herunder budsjett

**§11 Ekstraordinært årsmøte**

Ekstraordinært årsmøte kan avholdes når styret finner det nødvendig. Styret skal innkalle til

ekstraordinært årsmøte når revisor skriftlig krever det for å behandle et bestemt angitt emne.

Ekstraordinært årsmøte skal avholdes dersom 1/3 av medlemmene krever det. Styret skal

sørge for at ekstraordinært årsmøte holdes innen en måned etter at kravet er fremsatt.

Innkalling til ekstraordinært årsmøte skal være gjort tilgjengelig for alle medlemmene senest

to uker før møtet skal holdes. På ekstraordinært årsmøte kan kun de sakene som er nevnt i

innkallingen behandles.

**§12 Stemmegivning på årsmøtet**

Hver foresatt har én stemme ved årsmøtet. Ingen kan ha mer enn én stemme.

Vedtak treffes ved alminnelig flertall.

Valg foregår skriftlig hvis det foreligger mer enn ett forslag eller det fremmes krav om det.

Ved skriftlige valg, kan bare foreslåtte kandidater føres opp på stemmeseddelen.

Vedtekter Sandøya Montessoriskole, vedtatt i ekstraordinært årsmøte 29.08.2013 3